മുംബൈയിലെ ആലിബാഗില് 22 കോടിയുടെ ബംഗ്ലാവ് സ്വന്തമാക്കി രണ്വീര് സിംഗും ദീപിക പദുക്കോണും ന്യൂഡല്ഹി: മുംബൈയിലെ ആലിബാഗില് ഇരുവരും 22 കോടി രൂപയുടെ ബംഗ്ലാവ് വാങ്ങി ബോളിവുഡിലെ താരദമ്ബതികളായ രണ്വീര് സിംഗും ദീപിക പദുക്കോണും. ഏകദേശം 2.25 ഏക്കര് സ്ഥലത്താണ് പുതിയ ബംഗ്ലാവ് സ്ഥിതി ചെയ്യുന്നത്. 18,000 ചതുരശ്ര അടിയാണ് വീടിന്റെ വിസ്തീര്ണം. കിഹിം ബീച്ചില് നിന്ന് പത്ത് മിനിറ്റ് യാത്ര മാത്രമാണ് ഇവിടേക്ക് ഉള്ളത്. സെപ്റ്റംബര് 13ന് ദീപികയും രണ്വീറും വീടു വാങ്ങുന്നതിനുള്ള കരാറില് ഒപ്പുവെച്ചിരുന്നു.ഏകദേശം 1.32 കോടി രൂപയാണ് ഇരുവരും സ്റ്റാമ്ബ് ഡ്യൂട്ടിയായി നല്കിയത്.നേരത്തെ എവര്സ്റ്റോണ് ഗ്രൂപ്പിന്റെ വൈസ് ചെയര്മാന് രാജേഷ് ജഗ്ഗിയുടെ ഉടമസ്ഥതയിലായിരുന്നു ഈ ബംഗ്ലാവ്. ദീപികയ്ക്കും രണ്വീറിനും പുറമെ ഷാരൂഖിനും ആലിബാഗില് ഒരു ബംഗ്ലാവുണ്ട്. മുംബൈയില് താമസിക്കുന്ന സെലിബ്രിറ്റികള് ആലിബാഗിലെ വീടുകളിലേക്ക് ഫെറി വഴിയാണ് യാത്ര ചെയ്യുന്നത്. മുംബൈയില് നിന്ന് ആലിബാഗില് എത്താന് ഏകദേശം 4045 മിനിറ്റ് എടുക്കും. മുംബൈയിലെ പ്രഭാദേവിയിലാണ് ദീപികയും രണ്വീറും നിലവില് താമസിക്കുന്നത്. ഇവിടുത്തെ റെസിഡന്ഷ്യല് കോംപ്ലക്സില് 26ാം നിലയിലാണ് ദീപികയുടെ വീട്. 2018ല് വിവാഹത്തിനുശേഷം രണ്വീര് ഇവിടേക്ക് താമസം മാറുകയായിരുന്നു.താരങ്ങള് ഒന്നിക്കുന്ന സ്പോര്ട്സ് ഡ്രാമ 83 എന്ന ചിത്രമാണ് അടുത്തതായി വരാനിരിക്കുന്നത്. Stories you may Like